CELEX: C2005/115/39
Language: hu
Date: 2005-05-14 00:00:00
Title: Az Elsőfokú Bíróság ítélete 2005. március 8. a T-277/03. sz. Dionysia Vlachaki (Eleftheriadis Petrosné) kontra az Európai Közösségek Bizottsága ügyben (Volt segédalkalmazottak – A szerződés megszűnését követően jogalap nélkül kifizetett javadalmazás visszatérítése – Késedelmi kamat – Megsemmisítés iránti kereset – Indokolás – Vis maior)

14.5.2005   
            
            
               HU
            
            
               Az Európai Unió Hivatalos Lapja
            
            
               C 115/21
            
         
      AZ ELSŐFOKÚ BÍRÓSÁG ÍTÉLETE
   
   2005. március 8.
   a T-277/03. sz. Dionysia Vlachaki (Eleftheriadis Petrosné) kontra az Európai Közösségek Bizottsága ügyben (1)
   
   (Volt segédalkalmazottak - A szerződés megszűnését követően jogalap nélkül kifizetett javadalmazás visszatérítése - Késedelmi kamat - Megsemmisítés iránti kereset - Indokolás - Vis maior)
   (2005/C 115/39)
   Az eljárás nyelve: görög
   A T-277/03. sz. Dionysia Vlachaki (Eleftheriadis Petrosné), lakóhelye: Polydroso Amarousiou (Görögország), képviseli: T. Sigalas ügyvéd, kontra az Európai Közösségek Bizottsága (meghatalmazottak: I. Dimitriou és G. Wilms, kézbesítési cím: Luxembourg) ügyben, a volt segédalkalmazott felperesnek jogalap nélkül kifizetett javadalmazás visszatérítéséről szóló, 2003. március 25-i B (2003) 738. végleges bizottsági határozat megsemmisítése vagy részleges megváltoztatása iránti kereset tárgyában, az Elsőfokú Bíróság (ötödik tanács), tagjai: M. Vilaras elnök, F. Dehousse és D. Šváby bírák; hivatalvezető: I. Natsinas tisztviselő, 2005. március 8-án meghozta ítéletét, amelynek rendelkező része a következő:
   
               1)
            
            
               Az Elsőfokú Bíróság a keresetet elutasítja.
            
         
               2)
            
            
               A felek maguk viselik saját költségeiket.
            
         
      (1)  HL C 264., 2003.11.1.